Eredienste word weer binne perke toegelaat. Geloofsbyeenkomste word volgens die Staatskoerant weer toegelaat, maar beperk tot 50 persone of minder vir binnenshuise en 100 persone of minder vir buitenshuise byeenkomste. Indien die lokaal te klein is om die voorgeskrewe aantal persone, wat ’n afstand van minstens ’n halfmeter van mekaar af waarneem, te huisves, mag slegs 50 persent van die kapasiteit van die lokaal gebruik word.
Die regulasies wat begrafnisse betref bly onder die nuwe maatreëls dieselfde, wat beteken dat nie meer as 50 mense ’n begrafnis mag bywoon nie. Daar mag nie ’n nagwaak of byeenkoms ná die diens gehou word nie.
Stander verduidelik dat kerkraadsvergaderings nog altyd mag plaasgevind het omdat dit ’n besigheidsvergadering is en soos enige ander korporatiewe instelling vergaderings mag hou, mag die kerk ook mits die nodige gesondheidsmaatreëls in plek is.